የትግራይ ብልጽግና ፓርቲ የመቀሌ ጽህፈት ቤቱን በይፋ ሥራ አስጀመረ
መቀሌ /ኢዜአ/ የትግራይ ብልጽግና ፓርቲ በመቀሌ የሚገኘውን የፓርቲውን ዋና ጽህፈት ቤት በይፋ ሥራ አስጀመረ። በትግራይ ክልል ተፎካካሪ የፖለቲካ ፓርቲዎች በነጻነት የሚንቀሳቀሱበት ምቹ ሁኔታ መፈጠሩም ተገልጿል። የትግራይ ብልጽግና ፓርቲ ጽህፈት ቤት ኃላፊ አቶ ነብዩ ስሑልሚካኤል የጽህፈት ቤቱን ሥራ ማስጀመር አስመልክቶ ትናንት በመቀሌ በሰጡት መግለጫ ፦ በህወሓት ጁንታ አምባገነንነት የፖለቲካ ፓርቲዎች በትግራይ ክልል ቢሮ ከፍተው መስራት የማይችሉ እንደነበር አስታውሰዋል። አሁን ቡድኑ በመወገዱና
በትግራይ ክልል የመጣውን
ለውጥ ተከትሎ ብልጽግና
ፓርቲን ጨምሮ ሌሎች ህጋዊ ተፎካካሪ
የፖለቲካ ፓርቲዎች በነጻነት
የሚንቀሳቀሱበት ምቹ ሁኔታ መፈጠሩን ገልጸዋል። “በዚህም ብልጽግና ቢሮውን በመቀሌ ከፍቶ በይፋ ሥራ መጀመሩን ገልጸው ሌሎች ህጋዊ ፓርቲዎችም በተመሳሳይ መንቀሳቀስ የሚችሉበት እድል ተፈጥሯል” ብለዋል።በትግራይ ክልል የተጀመረው የለውጥ ምዕራፍ ህዝቡን የሚያሳትፍና ወጣቱን በግንባር ቀደምትነት የለውጡ አራማጅ የሚያደርግ መሆኑንም ተናግረዋል።ለውጡ በትግራይ ክልል ከዚህ ቀደም የነበሩ የማህበራዊ ፍትህ ችግሮችን የሚፈታ መሆኑን ጠቁመው፣ ለህዝቡ ፍትህን በተጨባጭ የሚያረጋግጥ ሥራ እንደሚሰራም አረጋግጠዋል። በእውነትና በህብረ ብሔራዊነት
በመታገዝ ትግራይን ወደ እውነተኛ ብልጽግና
ለማሸጋገር እንደሚሰራም ገልጸዋል።አዲስ ዘመን ታህሳስ 21/2013